
	1. Rēzeknes novada pašvaldība
	AMATA APRAKSTS
	APSTIPRINU
Rēzeknes novada pašvaldības izpilddirektore
_____________________Ē. Teirumnieka
Datums skatāms laika zīmogā

	2. Amata nosaukums-KOMUNĀLINŽENIERIS-ENERGOPĀRVALDNIEKS
	2.1. Amata statuss – darbinieks, kuram noteikts valsts amatpersonas statuss

	3. Iestāde, struktūrvienība - Centrālā pārvalde/ Īpašumu pārvaldes dienests (turpmāk – Dienests)

	4. Profesijas kods –2149 22
	5. Amata saime un līmenis – 23. apakšsaime, II līmenis

	6. Tiešais vadītājs – Dienesta vadītājs
	 Funkcionālais vadītājs – Dienesta vadītājs

	7. Tiek aizvietots ar - citu, izpilddirektora rakstiski norīkotu darbinieku
	Aizvieto - citu Dienesta darbinieku, atbilstoši izpilddirektora rakstiskam rīkojumam

	8. Iekšējā sadarbība – ar Dienesta vadītāju, Dienesta speciālistiem, citiem Centrālās pārvaldes darbiniekiem, apvienību pārvalžu vadītājiem un darbiniekiem
	 Ārējā sadarbība:
  ar citām pašvaldības un valsts iestādēm;
ar citām institūcijām;
  ar juridiskām un fiziskām personām
  

	 9. Amata mērķis 
· koordinēt, organizēt un kontrolēt Dienesta nolikumā noteikto funkciju un uzdevumu izpildi ar inženiertīkliem saistītajos īpašumtiesību, uzturēšanas/rekonstrukcijas/izbūves darbu, sniegto pakalpojumu un citos saistītajos jautājumos, tai skaitā nodrošināt ikdienas un operatīvos darba procesus atbilstoši amata aprakstam
· organizēt un vadīt energopārvaldības sistēmas ieviešanu, tās turpmāku uzturēšanu, datu monitoringu un analīzi, ar ilgtspējīgas energoefektivitātes un klimatneitralitātes plānu izstrādi un realizāciju/ieviešanu, ar līdzdalību energoefektivitātes projektu realizācijā un citiem jautājumiem, kas skar Rēzeknes novada pašvaldības ēku, publiskā apgaismojuma un transporta energopatēriņa kontroli, analīzi un atskaišu sniegšanu atbilstoši normatīvo dokumentu prasībām.

	10. Amata pienākumi: 

	10.1.
	sadarbībā ar pašvaldības iestādēm nodrošināt pašvaldības ūdensapgādes, kanalizācijas tīklu ar  attīrīšanas iekārtām,  siltumapgādes un iekšējo elektrotīklu  infrastruktūras uzturēšanas un atjaunošanas procesus pašvaldības iestādēs, veicot organizatoriskos operatīvās vadības pienākumus, nodrošināt digitālās datu bāzes izveidi ūdens un kanalizācijas tīkliem ar piesaisti GPS koordinātu sistēmai, izmantojot  Rēzeknes novada pašvaldībai pieejamās  datu platformas, pēc nepieciešamības aktualizēt informāciju

	10.2.
	sadarbībā ar apvienību pārvaldēm izsniegt tehniskos noteikumus ūdens apgādes, kanalizācijas tīklu un siltumapgādes sistēmu pieslēgumiem, pēc nepieciešamības līdzdarboties tehnisko specifikāciju, kontroltāmju  sagatavošanā, izskatīšanā

	10.3.
	 saskaņot inženiertīklu plānus (projektus) un sniegt atzinumus par to nodošanu ekspluatācijā

	10.4.
	sadarbībā ar iesaistītajām pašvaldības iestādēm veikt elektrotīklu pieslēgumu uzraudzību, jaudu palielināšanas/samazināšanas  kontroli

	10.5.
	koordinēt saules paneļu sistēmu ekspluatāciju, līdzdarboties jaunu projektu ieviešanā

	10.6.
	sadarbojoties ar AS Sadales tīkls,  veikt projektu saskaņošanu jaunu elektrolīniju būvēm vai tīklu rekonstrukcijai, administrēt BIS-2 (Būvniecības Informācijas Sistēma) un e-pakalpojumu portālu 

	10.7.
	administrēt elektroenerģijas piegādātāju e-pakalpojumu portālus

	10.8.
	Organizēt un vadīt energopārvaldības sistēmas ieviešanu, uzturēšanu un pilnveidošanu atbilstoši normatīvo aktu prasībām attiecībā uz Rēzeknes novada pašvaldības īpašumā un valdījumā esošajām ēkām, publisko ielu apgaismojumu un transporta sektoru, t.sk.:

	
	10.8.1. plānot un veikt regulārus iekšējos auditus energopārvaldības sistēmas uzturēšanas
ietvaros;

	
	10.8.2. organizēt un veikt energodatu uzskaiti, monitoringu un analīzi;

	
	10.8.3. līdzdarboties pašvaldības energoefektivitātes un klimatneitralitātes projektu sagatavošanā un īstenošanā;

	
	10.8.4. organizēt un vadīt Rēzeknes novada pašvaldības ilgtspējīgas enerģētikas un klimatnetralitātes rīcības plāna izstrādi, nodrošināt enerģētikas rīcības plānā paredzēto aktivitāšu īstenošanu;

	
	10.8.5. organizēt un vadīt energopārvaldības rokasgrāmatas izstrādi;

	
	10.8.6. sniegt priekšlikumus Rēzeknes novada pašvaldības energoinfrastruktūras attīstības, pilnveidošanas vai uzturēšanas projektiem; 

	
	10.8.7. veikt vai organizēt Rēzeknes novada pašvaldības iestāžu atbildīgo darbinieku apmācību un konsultēšanu energopārvaldības jomā, tai skaitā siltumenerģijas un elektroenerģijas patēriņa samazināšanas jautājumos;

	
	10.8.8. koordinēt un vadīt iekšējo normatīvo aktu energopārvaldības jomā izstrādi un  aktualizāciju;

	
	10.8.9. veikt pasākumus energopārvaldības sistēmas sertifikācijas sagatavošanai;

	
	10.8.10. sagatavot un iesniegt pārskatus atbilstoši normatīvo aktu prasībām.

	10.9.
	sagatavot normatīvo aktu (saistošo noteikumu, nolikumu, noteikumu), administratīvo aktu, lēmumu, rīkojumu projektus, sniegt atzinumus pēc attiecīga vadības uzdevuma veicamo pamatpienākumu ietvaros

	10.10.
	sniegt konsultācijas pašvaldības iestāžu (institūciju) vadītājiem un darbiniekiem atbilstoši savai kompetencei

	10.11.
	pieņemt apmeklētājus un atbilstoši savai kompetencei sniegt informāciju, skaidrojumus un konsultācijas

	10.12.
	savas kompetences ietvaros, atbilstoši normatīvajiem aktiem pildīt citus Rēzeknes novada domes priekšsēdētāja, domes priekšsēdētāja vietnieku, pašvaldības izpilddirektora vai pašvaldības izpilddirektora vietnieka uzdevumus, rīkojumus

	10.13.
	savlaicīgi, precīzi un kvalitatīvi pildīt Dienesta vadītāja/vadītāja vietnieka lēmumus, rīkojumus, norādījumus amata aprakstā noteikto pienākumu ietvaros

	10.14.
	ar Dienesta vadītāja saskaņojumu vai, pamatojoties uz Dienesta vadītāja doto uzdevumu, izpildīt citus uzdevumus amata pienākumu ietvaros

	10.15.
	papildināt savas zināšanas un prasmes, pastāvīgi paaugstinot savu izglītības un profesionālo zināšanu līmeni atbilstoši Dienesta attīstības vajadzībām

	10.16.
	papildināt savas zināšanas un prasmes atbilstoši pašvaldības attīstības vajadzībām;

	10.17.
	savlaicīgi, precīzi un kvalitatīvi pildīt Rēzeknes novada domes lēmumus, noteikumus, novada pašvaldības vadības un Dienesta vadītāja un Dienesta vadītāja vietnieka rīkojumus, norādījumus un instrukcijas amata pienākumu ietvaros;

	10.18.
	būt lojālam pašvaldības politikai un darbības mērķiem, Rēzeknes novada pašvaldības vadībai, veicināt pašvaldības pozitīvā tēla veidošanu

	10.19.
	pildīt citus, šajā amata aprakstā nenoteiktus, bet ar amata pienākumu vai pašvaldības funkciju/uzdevumu izpildi saistītus jautājumus 


	11. Kompetences

	11.1.
	Spēja strādāt ar informācijas un komunikācijas tehnoloģijām (IKT), biroja tehniku;

	11.2.
	spēja labi orientēties normatīvajos aktos, to struktūrā un hierarhijā;

	11.3.
	prasme uzklausīt citus un veidot efektīvu komunikāciju, prasme un vēlēšanās kontaktēties un sadarboties ar vadību, kolēģiem un klientiem izvēloties piemērotu komunikācijas veidu un kanālu;

	11.4.
	vēlme un spēja sadarboties ar kolēģiem, lai veicinātu komandas mērķu sasniegšanu, spēja uzturēt labas attiecības darba kolēģiem, apmainīties ar nozīmīgu informāciju, veidot kopīgas komandas izjūtu;

	11.5.
	vēlme palīdzēt citiem (iekšējiem un ārējiem klientiem, kolēģiem), spēja izprast citu vajadzības un atsaukties, kad tas nepieciešams;

	11.6.
	ātri un efektīvi pielāgoties (mainīt plānus un prioritātes) apstākļu, darba prasību, situāciju vai iestādes/nozares vajadzību izmaiņām;

	11.7.
	gatavība aktīvi rīkoties, noteikt un risināt problēmas, meklēt iespējas uzlabot darba rezultātus, spēja saskatīt un sagatavoties jaunām iespējām nākotnē gatavība darīt vairāk, kā to prasa formālie amata pienākumi;

	11.8.
	patstāvība un apzinīgums amata pienākumu izpildē;

	11.9.
	spēja patstāvīgi pieņemt lēmumus, izvērtējot informāciju un izmantojot dažādas pieejas;

	11.10.
	spēja rīkoties, lai nodrošinātu sava un citu darba precizitāti un kvalitāti;

	11.11.
	vēlme rīkoties, lai saskaņotu savu uzvedību ar pašvaldības vajadzībām, prioritātēm un mērķiem.


	12. Profesionālā kvalifikācija

	12.1. Izglītība
	augstākā izglītība (tehniskā – vēlama, izglītība siltumapgādes,  ūdensapgādes, elektroapgādes inženierzinātnēs - prioritāra)  

	[bookmark: _Hlk125630112]12.2. Profesionālā 
pieredze
	vēlama  3 (trīs) gadu  pieredze attiecīgi iegūtajai izglītībai, (valsts vai pašvaldības institūcijā - prioritāra)

	12.3. Vispārējās 
zināšanas 
un prasmes
	ar pašvaldības darbu un amata pienākumu izpildi saistītā normatīvā regulējuma pārzināšana, izpratne par to un izmantošana pienākumu veikšanā

	
	iemaņas budžeta plāna (savas kompetences ietvaros) sastādīšanā un tā izpildes organizēšanā

	
	valsts valodas prasme augstākajā pakāpē

	
	prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku, labas iemaņas darbā ar datoru, lietojumprogrammām un citu biroja tehniku, vēlamas pastiprinātas Excel, MS Word zināšanas

	
	zināšanas par dokumentu izstrādi, noformēšanu un  uzglabāšanu

	
	autovadītāja apliecība – B kategorija


	13. Amata atbildība:

	13.1.
	par pieņemtajiem lēmumiem, veiktajām darbībām un rezultātiem, t. sk., bezdarbību

	13.2.
	par amata pienākumu savlaicīgu un kvalitatīvu izpildi, amata pienākumu izpildes rezultātiem, par lēmumu, kurus nepieciešams pieņemt, veicot amata pienākumus, tiesiskumu un izpildi, par tiesiski izdotu rīkojumu izpildi

	13.3.
	par ierobežotas pieejamības informācijas, personas datu u.c. informācijas, kas iegūta veicot amata pienākumus, glabāšanu tā, lai tā nebūtu tieši vai netieši pieejama trešajām personām

	13.4.
	par glabāšanā vai lietošanā nodotajiem resursiem, to efektīvu, tiesisku un ekonomisku izlietošanu piešķirtajā apjomā un atbilstoši paredzētajiem mērķiem

	13.5.
	par iepazīšanos ar Latvijas Republikā spēkā esošajiem ārējiem normatīvajiem aktiem, kas reglamentē amata pienākumu izpildi, un to ievērošanu

	13.6.
	par iepazīšanos ar Rēzeknes novada pašvaldības un tās amatpersonu izdotajiem normatīvajiem aktiem, kas saistīti ar amata pienākumu izpildi (instrukcijas, kārtības, rīkojumi, lēmumi), un to ievērošanu

	13.7.
	par iepazīšanos ar vispārīgajiem Rēzeknes novada pašvaldības iekšējiem normatīvajiem aktiem (iestādes darba kārtības noteikumi, darba aizsardzības noteikumi, ierobežotas pieejamības informācijas sarakstu, dokumentu aprites kārtību, IT drošības noteikumi, u.c.) un to ievērošanu

	13.8.
	par sekām un darba devējam vai trešajām pusēm nodarītajiem zaudējumiem, kas radušies darbinieka  normatīvo aktu pārkāpumu vai neievērošanas dēļ

	13.9.
	par dokumentu sagatavošanu un glabāšanu atbilstoši Latvijas Republikā spēkā esošajiem normatīvajiem aktiem, iestādes lietvedības noteikumiem

	13.10.
	 par savā pārziņā nodoto materiālo vērtību saglabāšanu

	13.11.
	 par darba disciplīnas ievērošanu darba vietā, par darba drošības, ugunsdrošības noteikumu un sanitāri higiēnisko normu ievērošanu

	13.12.
	par Centrālās pārvaldes darba kārtības noteikumu ievērošanu un izpildi 

	13.14.
	darba patstāvības pakāpe – spēj plānot un veikt amata pienākumus patstāvīgi – augstākā  patstāvības pakāpe

	14. Amata tiesības:

	14.1.
	 piedalīties Dienesta darbinieku, Centrālās pārvaldes darbinieku sapulcēs, kurās tiek risināti darba jautājumi

	14.2.
	 informēt Dienesta vadītāju par interesēm un vajadzībām pienākumu izpildes nodrošināšanai

	14.3.
	 iesniegt priekšlikumus Dienesta vadītājam par Dienesta darba uzlabošanu

	14.4.
	ierosināt jautājumu izskatīšanu saistībā ar amata pienākumos esošajiem jautājumiem

	14.5.
	pieprasīt un saņemt amata pienākumu izpildei nepieciešamo informāciju un dokumentāciju, tehnisko nodrošinājumu (atbilstošas darba telpas un darba vietas aprīkojumu, sakaru līdzekļus, datu apstrādes tehniku, programmnodrošinājumu, darba aizsardzības palīglīdzekļus, iespēju izmantot transportu un kompetencei nepieciešamās kvalifikācijas celšanu, atšķirības zīmēs, ja tādas ir apstiprinātas), kas nepieciešama amata pienākumu pildīšanai

	14.6.
	 nekavējoties ziņot tiešajam vadītājam par jebkādiem trešo personu centieniem iegūt informāciju, kas ir  atzīta par ierobežotas pieejamības informāciju, vai trešo personu centieniem ietekmēt darbinieka rīcību vai lēmuma pieņemšanu, vai par apstākļiem vai faktiem, kas traucē (vai var traucēt), apdraud (vai var apdraudēt) darbinieka drošību, darba pienākumu izpildi, pašvaldības īpašuma saglabāšanu

	14.7.
	amata pienākumu ietvaros nodaļas uzdevumu veikšanai izmantot nepieciešamās informācijas sistēmas

	14.8.
	saņemt atalgojumu atbilstoši noslēgtajam darba līgumam un sociālās garantijas atbilstoši spēkā esošajiem normatīvajiem aktiem un darba koplīgumam

	15. Cita informācija – darbinieku var norīkot komandējumā saistībā ar amatā aprakstā noteikto pienākumu veikšanu

	
	Darbinieks
	 
	
	 
	
	 
	 

	 
	       (paraksts)
	 
	(vārds, uzvārds)
	 
	(datums)
	 






